16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 321 της 14/19 Απρ. 1980 (ΦΕΚ Α΄ 92) Περί προδιαγραφών των μέσων συσκευασίας τα οποία έρχονται εις επαφήν με τρόφιμα-προϊόντα γεωργικών βιοτεχνικών και βιομηχανικών επιχειρήσεων, προοριζόμενα προς εξαγωγήν εις χώρας της Ευρωπαϊκής Οικονομικής Κοινότητος (ΕΟΚ). Έχοντες υπ’ όψει: 1.Τας διατάξεις: α)Του άρθρ. 12 του Ν.Δ. 3999/1959 «περί ελέγχου του εξαγωγικού εμπορίου και άλλων τινών διατάξεων». β)Του άρθρ. 20 παρ. 1 και του άρθρ. 21 παρ. 4 του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας», προστεθέντων αντιστοίχως, δια του Α.Ν. της 23.11.1936 και του Νόμ. 4085/1960. 2.Τας υπ’ αριθ. 43/1980 και 189/1980 γνωμοδοτήσεις του Συμβουλίου της Επικρατείας, προτάσει των Υπουργών Γεωργίας και Εμπορίου, αποφασίζομεν: Πεδίον εφαρμογής Άρθρ.1.-1.Αι διατάξεις του παρόντος Δ/τος αφορούν εις τας προδιαγραφάς των μέσων συσκευασίας, τα οποία έρχονται εις επαφήν με τρόφιμα-προϊόντα γεωργικών βιοτεχνικών και βιομηχανικών επιχειρήσεων, προοριζόμενα προς εξαγωγήν εις χώρας της Ευρωπαϊκής Οικονομικής Κοινότητος. 2.Δεν υπόκεινται εις τας διατάξεις του παρόντος, τα υλικά περιτυλίγματος ή επαλείψεως, ως τα υλικά επιχρίσεως των περικαλυμμάτων τυρού, των προϊόντων αλλαντοποιίας ή των φρούτων τα οποία ενσωματούνται με τα τρόφιμα και είναι επιδεκτικά να καταναλωθούν με τα τρόφιμα ταύτα. Προϋπόθεσις χορηγήσεως πιστοποιητικού ποιοτικού ελέγχου προς εξαγωγήν ΄Αρθρ.2.-Έκαστον των πιστοποιητικών των προβλεπομένων υπό των διατάξεων της παρ. 1 του άρθρ. 12 του Ν.Δ. 3999/1959 «περί ελέγχου του εξαγωγικού εμπορίου και άλλων τινών διατάξεων» και του άρθρ. 19 του Π.Δ. 40/1977 «περί της κτηνιατρικής επιθεωρήσεως των σφαγίων ζώων και προϊόντων ζωϊκής προελεύσεως» χορηγείται, αντιστοίχως, δια τα προϊόντα φυτικής και ζωϊκής προελεύσεως, περί ων το άρθρ. 1, εφ’ όσον πληρούνται και οι όροι του παρόντος Δ/τος. Γενικαί προδιαγραφαί μέσων συσκευασίας Άρθρ.3.-Τα μέσα συσκευασίας τροφίμων-προϊόντων γεωργικών βιοτεχνικών και βιομηχανικών επιχειρήσεων, πρέπει να είναι κατασκευασμένα συμφώνως προς τας ενδεδειγμένας μεθόδους κατασκευής ώστε, υπό τους κανονικούς ή δυναμένους να προβλεφθούν δια την χρησιμοποίησίν των όρους, να μη καταλείπουν εις τα τρόφιμα συστατικά εις ποσότητα ικανήν: Σελ. 246,14(γ) Τεύχος 752 - Σελ. 42 α)Να δημιουργή κίνδυνον δια την υγείαν του ανθρώπου και β)Να προκαλή απαράδεκτον μεταβολήν της συνθέσεως των τροφίμων ή αλλοίωσιν των οργανοληπτικών χαρακτήρων αυτών. Ειδικαί προδιαγραφαί μέσων συσκευασίας κατασκευασμένων εκ πολυμερών ή συμπολυμερών βινυλοχλωριδίου ΄Αρθρ.4.-1.Τα εκ των πολυμερών ή συμπολυμερών βινυλοχλωριδίου κατασκευασμένα μέσα συσκευασίας τροφίμων-προϊόντων γεωργικών βιοτεχνικών και βιομηχανικών επιχειρήσεων δεν πρέπει να περιέχουν μονομερές βινυλοχλωρίδιον εις ποσότητα μεγαλυτέραν του ενός χιλιοστογράμμου ανά χιλιόγραμμον. 2.Τα εν παρ. 1 του παρόντος μέσα συσκευασίας δεν πρέπει να καταλείπουν εις τα τρόφιμα-προϊόντα γεωργικών βιοτεχνικών και βιομηχανικών επιχειρήσεων με τα οποία έρχονται εις επαφήν, ανιχνεύσιμον ποσότητα μονομερούς βινυλοχωριδίου. Το όριον ανιχνευσίμου ποσότητος ορίζεται εις 0,01 χιλιοστόγραμμα ανά χιλιόγραμμον. 3.Ο προσδιορισμός της περιεκτικότητος των εν παρ. 1 του παρόντος μέσων συσκευασίας εις βινυλοχλωρίδιον και ο προσδιορισμός του μεταφερομένου εκ των μέσων συσκευασίας βινυλοχλωριδίου εις τα τρόφιμα διενεργούνται δι’ «αεριοχρωματογραφίας» κατά την τεχνικήν του «HEAD SPACE». 4.Ο προσδιορισμός του βινυλοχλωριδίου το οποίον μεταφέρεται εκ των εν παρ. 1 του παρόντος μέσων συσκευασίας εις τα τρόφιμα διενεργείται κατ’ αρχήν εντός των τροφίμων. Όταν ο προσδιορισμός ούτος εντός τροφίμων τινών είναι αδύνατος εκ τεχνικών λόγων, επιτρέπεται δια τα τρόφιμα ταύτα ο προσδιορισμός αυτού δια της δημιουργίας παρομοίων τεχνητών συνθηκών. Κυρώσεις Άρθρ.5.-Οι παραβάται του παρόντος Π.Δ/τος τιμωρούνται κατά τας σχετικάς διατάξεις του Ν.Δ. 3999/1959. Ισχύς Άρθρ.6.-Η ισχύς του παρόντος Π.Δ/τος άρχεται από 1ης Οκτ. 1980 11.Ε.ε.16 ΄Ελεγχος εξαγωγικού εμπορίου 